เมแกนเตรียมออกหนังสือ ไขคำตอบทำไมต้องถอนตัวจากราชวงศ์อังกฤษ
เมแกน เตรียมออกหนังสือเรื่องราวชีวิตส่วนตัว หวังให้คนอ่านเข้าใจ ทำไมเธอและเจ้าชายแฮร์รี่ต้องถอนตัวจากราชวงศ์อังกฤษ คนวงในเผย เมแกนอยากให้หนังสือเล่มนี้เผยแพร่เร็วที่สุดวันนี้ได้ยิ่งดีเมื่อ 13 พฤษภาคม 63 เว็บไซต์เดลี่เมล รายงานข่าวเอ็กซ์คลูซีฟ อ้างการเปิดเผยจากคนวงในใกล้ชิดกับเมแกน ดัชเชสแห่งซัสเซกซ์ ชายาในเจ้าชายแฮร์รี่ ดยุคแห่งซัสเซกซ์ ระบุว่า เมแกน ต้องการให้หนังสือเกี่ยวกับชีวประวัติส่วนตัวเรื่องราวของเธอและเจ้าชายแฮร์รี่ ถูกเผยแพร่โดยเร็วที่สุด อยากให้เป็นวันนี้แทนที่จะเป็นอีกหลายเดือนข้างหน้า เพราะเมแกนเชื่อว่าเนื้อหาในหนังสือจะช่วยเฉลยคำตอบว่าทำไมเธอและเจ้าชายแฮร์รี่ต้องเลือกที่จะถอนตัวออกจากการเป็นสมาชิกราชวงศ์ชั้นสูงของราชวงศ์อังกฤษ เนื่องจากเธอและเจ้าชายแฮร์รี่ไม่มีทางเลือกอื่น อีกทั้งเมแกนต้องการให้หนังสือเล่มนี้ช่วยทำลายภาพลักษณ์ที่เสื่อมเสียของเธอที่ถูกกล่าวหาว่าเป็นคนเรื่องเยอะกับบรรดาเจ้าหน้าที่ผู้ช่วยในวังสำหรับหนังสือเรื่องราวชีวิตของเมแกนและเจ้าชายแฮร์รี่เล่มนี้ถูกตั้งชื่อว่า Finding Freedom:Harry Meghan and the Making of a Modern Royal Life หรือหมายถึง การแสวงหาเสรีภาพของเมแกนและเจ้าชายแฮร์รี่ บนวิถีชีวิตของสมาชิกราชวงศ์ยุคใหม่ เรียบเรียงโดยสองนักข่าว คือ โอมิด สโคบี และแคโรลีน ดูแรน มีกำหนดเผยแพร่ทางออนไลน์ในวันที่ 11 สิงหาคม ส่วนหนังสือจะวางจำหน่ายในวันที่ 20 สิงหาคมคนวงในใกล้ชิดเมแกน เผยว่า เมแกนพูดว่าหนังสือเล่มนี้จะช่วยบันทึกเรื่องราวที่ตรงตามจริง และแสดงให้โลกได้เห็นว่าทำไมเธอและเจ้าชายแฮร์รี่ไม่มีทางเลือกอื่นมากไปกว่าการถอนตัวจากการเป็นสมาชิกชั้นสูงราชวงศ์อังกฤษ โดยเมแกนต้องการให้คนอ่านหนังสือเล่มนี้เข้าใจและเห็นใจเธอว่าชีวิตของเธอไม่ใช่เจ้าหญิงในนิยาย เป็นแค่ปุถุชนคนธรรมดาเท่านั้นนอกจากนั้นเดลี่เมล ยังเผยด้วยว่าไทเลอร์ เพอร์รี่ นักแสดงและผู้กำกับคนดังจนได้ฉายาเจ้าพ่อฮอลลีวูด คือ ผู้ส่งเครื่องบินเล็กส่วนตัวมูลค่าลำละ 150 ล้านดอลลาร์ ไปรับเจ้าชายแฮร์รี่และเมแกนเดินทางจากประเทศแคนาดา มายังนครลอสแอนเจลิส รัฐแคลิฟอร์เนีย ในสหรัฐฯ เมื่อกลางเดือนมีนาคม ที่ผ่านมา หลังจากทางการแคนาดาได้ประกาศจะเพิ่มความเข้มงวดในการเดินทางออกจากประเทศมากขึ้น เพื่อควบคุมสถานการณ์ระบาดของไวรัสโคโรนาสายพันธุ์ใหม่ หรือโควิด-19นอกจากนั้น ไทเลอร์ เพอร์รี่ ยังให้เจ้าชายแฮร์รี่และเมแกนมาพำนักที่คฤหาสน์หรูสนนราคา 18 ล้านดอลลาร์ ของตน ที่ย่านเบเวอร์รี่ ฮิลล์ ในลอสแอนเจลิสด้วย.
เมแกน เตรียมออกหนังสือเรื่องราวชีวิตส่วนตัว หวังให้คนอ่านเข้าใจ ทำไมเธอและเจ้าชายแฮร์รี่ต้องถอนตัวจากราชวงศ์อังกฤษ คนวงในเผย เมแกนอยากให้หนังสือเล่มนี้เผยแพร่เร็วที่สุด วันนี้ได้ยิ่งดี
เมแกน,ข่าวเด่น,เจ้าชายแฮร์รี่,ดัชเชสแห่งซัสเซกซ์,ดยุคแห่งซัสเซกซ์,หนังสือประวัติเมแกน